完騷講明大開食戒 炎明熹接任賢齊禁令 唔准叫Uncle
樂壇小天后炎明熹(Gigi)的演唱會前晚舉行尾場演出,她全程都非常感性,更三度落淚,相當不捨!尾場嘉賓任賢齊在台上妙語連珠,指Gigi與他的女兒同齡,但要求不要叫他做「Uncle」,並大讚Gigi是「未來天后」,非常睇好對方!
一連三場《炎明熹Gi-FORCE演唱會2024》前晚在九展舉行尾場演出,陳煒與老公陳國強、姜皓文及視帝陳山聰等都有捧場,山聰更帶同囝囝Jaco前來欣賞演出,現場座無虛席,相當熱鬧!
Gigi今場請來台灣歌手任賢齊(小齊)擔任嘉賓,她先唱出對方經典金曲《對面的女孩看過來》,同時間小齊徐徐升上舞台,台下立刻爆出歡呼聲,二人一起合唱,將演唱會氣氛推至高峰。之後二人先來個擁抱,小齊搞笑向觀眾解釋到場原因:「公司所有同事都係Gigi嘅歌迷,我喺新加坡返嚟,發現啲同事唔見晒,佢哋全部嚟晒睇Gigi,一張飛都冇留畀我。」又表示跟現場觀眾一樣很喜歡Gigi的歌聲,笑指原來Gigi跟他的女兒同齡,但搞笑叫Gigi稱呼他「小齊」便可,千萬不要叫他Uncle。Gigi表示知道小齊快將開騷,向他送上一個電熱水壺,好讓他在酒店房安心煲水飲,小齊笑說:「好多謝你。真係我成間公司都講,佢係未來嘅天后,希望大家畀多啲機會Gigi。」
唱新歌忍唔住喊
Gigi在尾場首次獻唱新歌《還有一艘救生艙》,但甫開始唱便忍不住感觸落淚,她坦言不是最好狀態下唱這首歌:「最後一場演唱會,覺得自己嘅心情代入咗呢首歌,好似係最後一次,大家會遠離我嘅感覺,最後一晚揀呢首歌,好想送呢首歌畀補場嘅大家,我非常之冇用,好希望可以唱好呢首歌。」
完騷後,Gigi受訪,對於因感觸流淚多次未能唱完整首歌而感到抱歉,至於邀請小齊任嘉賓,她表示:「覺得好榮幸,佢好Nice,綵排嗰陣都有同我分享佢嘅心得,鼓勵我做多啲歌畀大家聽。」問到對今次整體演出給予多少分?她說:「如果100分我會畀65,其實我好想唱歌上穩定啲。」演唱會終於順利完成,問到終於不用忍口,會否大吃一頓慶祝?她笑言會將慶功宴的食物全部吃光。
本文連結 : https://orientaldaily.on.cc/content/娛樂/odn-20240416-0416_00282_051/完騷講明大開食戒--炎明熹接任賢齊禁令--唔准叫Uncle